CELEX: 62013CN0110
Language: fi
Date: 2013-03-07 00:00:00
Title: Asia C-110/13: Ennakkoratkaisupyyntö, jonka Bundesfinanzhof (Saksa) on esittänyt 7.3.2013 — HaTeFo GmbH v. Finanzamt Haldensleben

25.5.2013   
            
            
               FI
            
            
               Euroopan unionin virallinen lehti
            
            
               C 147/12
            
         Ennakkoratkaisupyyntö, jonka Bundesfinanzhof (Saksa) on esittänyt 7.3.2013 — HaTeFo GmbH v. Finanzamt Haldensleben
   (Asia C-110/13)
   2013/C 147/21
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Valittaja: HaTeFo GmbH
   
      Vastapuoli: Finanzamt Haldensleben
   
      Ennakkoratkaisukysymykset
   
   
               1)
            
            
               
                           a)
                        
                        
                           Mitä vaatimuksia on asetettava sille oletukselle, että on kyse mikroyritysten sekä pienten ja keskisuurten yritysten määritelmästä 6.5.2003 annetun komission suosituksen 2003/361/EY (1) (pk-yrityksiä koskeva suositus) liitteessä olevan 3 artiklan 3 kohdan neljännessä alakohdassa tarkoitetusta yhdessä toimimisesta: riittääkö jo mikä tahansa molemmissa yrityksissä osakkaina olevien luonnollisten henkilöiden yrityksiin liittyvä yhteistoiminta, joka tapahtuu ilman riitoja tai esiin tulevia eturistiriitoja, vai edellytetäänkö pikemminkin havaittavissa olevaa henkilöiden yhdenmukaistettua menettelyä?
                        
                     
                           b)
                        
                        
                           Mikäli edellytetään yhdenmukaistettua menettelyä: tarkoittaako jo pelkkä tosiasiallinen yhteistoiminta yhdenmukaistettua menettelyä?
                        
                     
         
               2)
            
            
               Jos velvollisuutta laatia konsolidoitu tilinpäätös ei ole, onko sen kysymyksen yhteydessä, onko yritys sidoksissa toiseen yritykseen luonnollisen henkilön tai yhdessä toimivien luonnollisten henkilöiden ryhmän kautta, tehtävä pk-yrityksiä koskevan suosituksen liitteessä olevan 3 artiklan 3 kohdan ensimmäisessä alakohdassa mainittujen ”suhteiden” tutkimisen lisäksi myös taloudellinen kokonaisarviointi, jossa on tutkittava kyseisten yritysten omistussuhteiden — tässä yhteydessä erityisesti osakkeenomistajien tiettyyn perheeseen kuulumisen —, omistusrakenteen ja taloudellisen integraation — erityisesti myös johtajan henkilöllisyyden — kaltaisia näkökohtia?
            
         
               3)
            
            
               Siinä tapauksessa, että muodollista tarkastelua laajempi taloudellinen kokonaisarviointi on mahdollinen myös pk-yrityksiä koskevaa suositusta sovellettaessa: edellyttääkö se aikomusta kiertää pk-yrityksen määritelmä tai ainakin sen kiertämisriskiä?
            
         
      (1)  EUVL L 124, s. 36.